Галоўнае ўпраўленне Гродзенскага аблвыканкама

Аддзел адукацыі Воранаўскага райвыканкама

Дзяржаўная ўстанова адукацыі “Забалацкая сярэдняя школа

імя Я.Н. Карпянкова”

**Гадзіна адкрыццяў**

**“Адкуль да нас прыйшла кніга”**

Аўтар: Войшніс Фаіна Стэфанаўна,

кіраўнік этнаграфічнага

музея “Спадчына”, кіраўнік па ваенна-

ваенна-патрыятычным выхаванні

2023

**Гадзіна адкрыццяў “Адкуль да нас прыйшла кніга”**

**Мэта:** даць інфармацыю аб гісторыі з’яўлення кнігі, пазнаёміць са звесткамі з жыцця і творчасці Ф. Скарыны; развіваць памяць, лагічнае і творчае мысленне, маўленне;выхоўваць любоў да кніг, культуру чытача, павагу і гонар да Ф. Скарыны

**Абсталяванне:** партрэт Ф. Скарыны, фотаздымак помніка Ф. Скарыну ў Полацку, малюнак “Маці з сынам”,кнігі А. Клышкі “Францыск Скарына, або Як да нас прыйшла кніга”, “Родная крыніца”, малюнкі старажытных кніг.

*Вучні чытаюць урыўкі з вершаў пра Скарыну:*

1-ы вучань*.*

Яшчэ ў дні старыя, у век наш лучынны,

Аб горадзе Полацку слава ішла, –

Друкар там выдатны Георгій Скарына,

Што зоры рассыпаў па роднай краіне

Крыштальныя словы навукі – святла;

2-і вучань.

Нямала народаў з крыніц яго піла

І брала ад мудрасці вечны агонь,

У літарах першых знаходзячы сілу…

Ты слаўна, зямля, што вякам нарадзіла

Такога выдатнага сына свайго! П. Броўка

3-ці вучань.

Ён бачыў: кінулі на горад

Магнаты цемру, цень-крыжы.

На радасць нам, а ім на гора

Ён працаваў і ўпарта жыў.

4-ы вучань.

Першадрукар тварыў, прарочыў,

І час дарэмна не мінуў:

Аззяла кніга людзям вочы,

Адкрыўшы праўду і ману!

5-ы вучань.

Ён першу кнігу даў славянам,

На простай мове ўзорны ліст.

Ён знаў: з-за хмараў валавяных

Праб’ецца сонца на зямлі. А. Іверс

**Кіраўнік па ВПВ.** Вы, відаць, здагадаліся, каму будзе прысвечана наша гадзіна адкрыццяў. *(Правільна, Францыску Скарыне.)*

 – А што вы ведаеце пра Ф. Скарыну? *(Адказы дзяцей.)* Галоўная заслуга Ф. Скарыны ў тым, што ён першым у пачатку ХVІ стагоддзя даў беларусам друкаваную кнігу. Сёння бібліятэкар Святлана Пятроўна Шылін раскажа як да нас прыйшла кніга.

**Бібліятэкар.**  Спачатку кнігі высякалі на камянях *(дэманструе нагляднасць),* на таблічках з гліны. Напрыклад, адзін нумар часопіса “Вясёлка”, які вы, напэўна, ведаеце, “надрукаваны” на такіх вось таблічках, прывёз бы цэлы грузавік? Нязручная кніга, праўда?

Потым людзі пачалі пісаць на пергаменце, які выраблялі са скуры маладых цялят. Пергамент быў эластычным, яго можна было скласці, як гэты лісток. І на перагорнутым месцы разразалі *(паказ перагорнутага ліста паперы),* і атрымаўся сшытак. Некалькі сшыткаў злучалі ў адзін – вось і атрымлівалася кніга.

Толькі першыя кнігі перапісваліся ад рукі. Гэта была вельмі цяжкая марудная справа. Але такія кнігі былі вельмі прыгожыя, з каляровымі пачатковымі літарамі. Часцей за ўсё гэтыя літары пісаліся чырвоным чарнілам. Першы радок заўсёды пачынаўся гэтай літарай. Адсюль і паняцце “чырвоны радок”.

Дык вось у такіх кнігах былі і маленькія малюнкі. Вокладкі былі багатыя, з рознымі ўзорамі з золата ці серабра, з каштоўнымі камянямі.

Таму ў бібліятэках кожная такая кніга была прыкавана да падлогі ланцугом. А каб запалохаць зладзеяў, якія хацелі б украсці кнігі, да іх дадавалі аркушы з праклёнам. Напрыклад:

Хто такую кнігу ўкрадзе,

Няхай таму рука ападзе.

Або так:

Хто гэтую кнігу схавае пад кажух,

Каб той з голаду апух!

Першая папера з’явілася ў Кітаі. Папера дала дарогу друкаванай кнізе. Але і сёння было б немагчыма, каб кожную кнігу перапісвалі ад рукі. З вялікай удзячнасцю ўспамінаем імя чалавека, які першы пачаў друкаваць на друкарскім станку. Гэта Францыск Скарына. *(Дэманструецца партрэтСкарыны).*Давайце ўсе разам прачытаем яго імя: “Францыск Скарына”

Пра гэта яго кніга (*Дэманструецца кніга “Францыск Скарына, або Як да нас прыйшла кніга”)*

**Кіраўнік па ВПВ** *(паведамляе звесткі з біяграфіі Ф. Скарыны).*

Ф. Скарына нарадзіўся ў Полацку ў 1490 г. Яго бацька хацеў, каб ён стаў купцом, але Францыска цягнула да навукі. Ён вельмі добра вучыўся ў школе. Сын казаў бацьку: “Душу маю запаланілі кнігі”, – і паехаў вучыцца ў Польшчу, потым у Італію. А пасля недзе паміж 1512 і 1517 гг. Ф. Скарына апынуўся ў Празе, дзе ўжо добра развіты кнігадрук. Тут і пачынае сваю выдавецкую дзейнасць наш славуты асветнік. Можна толькі здзіўляцца, як ён - не ў сябе на Радзіме, а ў чужой краіне – паспеў за вельмі кароткі час выдаць больш за два дзясяткі кніг? Запомніце дату – 6 жніўня 1517 года – Дзень нараджэння нашага кнігадруку.

Многа краін пабачыў Скарына, але ніколі не забываўся пра сваю Радзіму і народ. У сваёй кнізе “Біблія” (царкоўная кніга з рэлігійнымі творамі) ён на кожнай старонцы зрабіў нешта падобнае на “Буквар”.

*Разгляд помніка Ф. Скарыны*

*– У што апрануты Ф. Скарына*? Чаму менавіта такое мае адзенне – мантыю і шапачку? Аб чым гэта сведчыць? *(Мантыя і шапачка сведчыць пра высокае навуковае званне – доктар лекарскіх навук, якое асветніку было нададзена камісіяй пасля экзамену ў Падуанскім універсітэце ў Італіі.)*

– Чаму асветнік як бы абапіраецца на кнігу? Што гэтым, на ваш погляд, хацелі сказаць скульптары? *(Пастава Скарыны, які быццам абапіраецца на кнігу, сведчыць пра тое, што менавіта кніга з’яляецца апорай у жыцці чалавека. Гэта яшчэ і скарб, у які можна запісаць лепшы вопыт старэйшага пакалення сваім нашчадкам.)*

– Якім паказаў скульптар твар Ф.Скарыны? Чаму ён засяроджаны і задумлівы? *(Ф. Скарына скульптарам паказаны сур’ёзным і задумлівым, напэўна, таму, што першадрукар шмат думаў пра тое, як аблегчыць жыццё сваіх суайчыннікаў.)*

– Для чаго скульптуру славутанга вучонага, лекара і першадрукара ўнялі на высокі пастамент *(Скульптура Ф. Скарыны сапраўды як бы ўзвышаецца над зямлёй. Аўтары выказвалі сваю ўвагу і ўдзячнасць Скарыне ад усіх беларусаў.)*

А ведаеце, дзеці, што такое “тыраж” ? (*Колькасць якога-небудзь друкаванага выдання, напрыклад, кніг).* У нас друкуецца вельмі многа кніг. У іх вялікія тыражы.Прадаюць кнігі і ў кніжных крамах. Скажыце, калі ласка, як можна назваць па-іншаму кніжную краму? *(Кнігарня.)*

Малайцы. А цяпер паслухайце верш Кастуся Цвіркі, які так і называецца “У кнігарні”.*(Вучань чытае верш.)*

Вось бачыце, як хлопчык любіць беларускія кнігі і сваю родную мову. Няхай і для вас, дзеці, заўсёды жаданай будзе беларуская кніга. А каб больш даведацца пра тое, як да нас прыйшла кніга, я раю прачытаць кнігу “Францыск Скарына, альбо як да нас прыйшла кніга”. Яна цікавая і добра праілюстравана. (*Паказ і каментарый ілюстрацый да кніг.)*

А зараз праверым, хто з вас самы кемлівы, здагадлівы.

Вучні адгадваюць загадкі:

Запросіць на спатканне,

Адкажа на пытанні,

Забудзеш сум і беды,

Пазычыш розум, веды. (Кніга).

Л. Багдановіч

Не світка, а сшыта,

Не ліст, а з лісточкамі,

Маленькага росту,

Прыгожага стану,

Хто яе знае,

Той розум мае. (Кніга).

Н. Гілевіч

Поле белае,

Няворанае,

Зерне дробненькае,

Чорнае.

Хто ўмее –

Той пасее,

А хто знае –

Адгадае. . (Кніга).

Н. Гілевіч

Без соладзі

Падсалодзіць,

Без гаркоцця

Горка зробіць,

Плач у радасць

Пераверне,

Паляціць –

Ніхто не верне. (Слова.)

Н. Гілевіч

**Кіраўнік па ВПВ.** Малайцы! Вы добра адгадалі загадкі і заслужалі больш складанае заданне – адгадаць крыжаванку.

Крыжаванка:

Л| І |**С|** А|

|**К|** О| Т|

|К| **А|** В| У| Н|

| А| Г |У| **Р|** О |К|

| В| О| Ж| **Ы|** К|

|В| І| Ш| **Н|** Я|

| З| **А|** Я\ Ц|

1.Хвост мой пушысты, кажух мой агнисты,

Хітрай называюць и курэй хаваюць. (Ліса.)

2. Носікі вусатыя, спінкі паласатыя,

Хвосцікі пушыстыя, лапкі капцюрыстыя. (Кот.)

3. Я зверху круглы ды зялёны,

Унутры салодкі ды чырвоны. (Кавун.)

4. На градцы доўгі і зялёны,

А ў дзежцы – мокры ды салёны. (Агурок.)

5. Пад соснамі, пад ёлкамі

Ляжыць клубок з іголкамі. Вожык.)

6. Чырвонае цельца, каменнае сэрца,

Віннае на смак, а завецца як? (Вішня.)

7. Летам шэры, узімку белы.

Вушы доўгія, хвост кароткі. (Заяц.)

**Кіраўнік па ВПВ.** Адгадалі – малайцы. А цяпер давайце ўсе разам прачытаем слова, якое атрымалася: “Скарына”.

А як поўнае імя гэтага чалавека?

Гэтаму чалавеку, выдатнаму сыну Беларусі, мы і прысвяцілі сёння сваю гадзіну адкрыццяў.

*На фоне ўрачыстай музыкі гучаць радкі пра Скарыну*

- Чым вядомы Францыск Скарына?

*Чытанне і абмеркаванне ўрыўкаў з кнігі А. Клышкі “Францыск Скарына, або Як да нас прыйшла кніга”.*

Прагназаванне зместу твора па загалоўку і пачатку. Размеркаванне роляў і чытанне п’есы выхавальнікам разам з вучнямі.

– За каго вы хваляваліся, калі слухалі і чыталі п’есу-казку?

Хто з вас можа назваць кнігу сваёй сяброўкай і дарадчыцай? Чаму?

Яна – крыніца ведаў.

Яна – рэцэпт ад бедаў.

Ад невуцтва, ад ліха,

Скарынаўская…(кніга). У. Мазго

– Чаму аўтар загадкі называе кнігу крыніцай ведаў? Рэцэптам ад невуцтва і бедаў? Чым вядомы Францыск Скарына? *(Разгляд малюнка)*

– Ці падабаецца вам, як хлопчык і жанчына трымаюць у сваіх руках кнігі? Чаму? (*Беражлівае стаўленне герояў малюнка да кніг.)*

– Па якіх дэталях партрэтаў мы можам сказаць, што маці і сын зацікаўлены чытаннем і любяць кнігі? (*Па тым, што іх позіркі накіраваны ў кнігу. Яны ўважліва разглядаюць старонкі нігі. Іх твары светлыя, чыстыя і замілаваныя.)*

– Звярніце ўвагу на дальні план малюнка. Якія прадметы, малюнкі вы ўбачылі на ім ? Пералічыце. *(Старажытныя кнігі, скрыпка, Навагрудскі замак, птушка і рамонкі.)*

– Дзякуючы якому асветніку нашы продкі атрымалі першую друкаваную кнігу? *(Дзякуючы першадрукару Францыску Скарыне, які 6 жніўня 1517 года ў чэшскай Празе выдаў друкаваную кнігу – пераклад Бібліі.)*

– Паразважайце, чаму асветнік з Полацка вырашыў абавязкова парадаваць сваіх суайчыннікаў друкаваным словам – выдаў аж 23 кнігі. Давайце звернемся да выказвання Ф. Скарыны. (Кніга – крыніца мудрасці, ведаў і навукі, лекі ад душы.)

– Як вы разумееце выраз, што кнігі для людзей з’яўляюцца “лекамі для душы” Гэта як? *(Калі чалавеку сумна стане і ён пачытае мастацкі твор з вясёлым і радасным настроем, то і сам, магчыма, павеселее. Або калі ўзнікнуць у чалавека нейкія жыццёвыя праблемы, то і тут змест апавядання і верша зноў можа паўплываць на стан чытача.)*

Гэтаму чалавеку, выдатнаму сыну Беларусі, мы і прысвяцілі сёння сваю гадзіну адкрыццяў.

*На фоне ўрачыстай музыкі гучаць радкі пра Скарыну*

Ён даў нам, беларусам, чаканую кнігу

Не на тое, каб верхал кіпеў кірмашовы,

Не на гвалт, не на здзек, не на посмех барыгу,

А каб мы не цураліся роднае мовы.

Каб жылі палачане, нашчадкі нашчадкаў,

Толькі праўдай адзінай, любоўю адзінай…

Ды паслухайце, дзеці. Паслухайце маткі, -

Ён сказаць нешта хоча, зямляк наш Скарына…

У бібліятэку крочу

За сястрою след у след.

Кніга мне адкрые вочы

В. Лукша

Вынік занятку

- Хто з вас можа назваць кнігу сваёй сяброўкай і дарадчыцай? Чаму? Якія важныя думкі з твораў вы зразумелі і будзеце выкарыстоўваць?

**Рэфлексія.**

– Ці спадабаўся вам занятак?

– Што новага вы даведаліся?

– Дзякуючы якому асветніку нашы продкі атрымалі першую друкаваную кнігу?

– Як вы разумееце выраз, што кнігі для людзей з’яўляюцца “лекамі для душы” Гэта як?